ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՈՒՂԵՐՁԸ ՈՒՍԱՆՈՂՆԵՐԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ ուսանողներ.

Շնորհավորում եմ ձեզ Ուսանողների միջազգային օրվա առթիվ:

Այս գեղեցիկ ու խորհրդանշական տոնը վերահաստատում է ձեր ազատ ու անկախ ապրելու կամքը, ժողովրդավարության, առաջադեմ գաղափարների շուրջ համախմբվածությունը:

Սիրելի՛ ուսանողներ,

դուք վստահորեն քայլում եք ժամանակին համընթաց, ունեք մեծ ներուժ, անսահման հնարավորություններ` ձեր մասնագիտական կարողությունները ներդնելու և նպատակները կյանքի կոչելու համար: Հպարտությամբ ուզում եմ նշել, որ Արթիկ համայնքի ուսանողներն ամենատարբեր նախաձեռնություններով ակտիվորեն մասնակցում են երկրում և համայնքում իրականացվող տարաբնույթ միջոցառումներին ու ծրագրերին, ինչը մեզ հպարտանալու բազմաթիվ առիթներ է տալիս:

Անվիճելի է, որ մասնագիտական գիտելիքներով հարուստ երիտասարդներով է պայմանավորված պետության և համայնքի դերը տարբեր զարգացումներում:

Սիրելի՛ ուսանողներ, ևս մեկ անգամ շնորհավորում եմ ձեզ` մաղթելով նվիրական իղձերի իրականացում, հաջողություններ ուսման մեջ և բոլոր նախաձեռնություններում: